AlexejDobrolubov/national_council_slovak_2010 huggingface dataset:
6. schôdza NR SR - 5.deň - B. popoludní
Dátum: 2023-12-13
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

357. Ďakujem pekne, pán predsedajúci. Ja by som chcela len doplniť pána kolegu Gábora Grendela o ďalšie poplatky, ktoré tu sú spomenuté. Ide o konanie o udelenie povolenia rozhodovať spotrebiteľské spory zriaďovateľovi stáleho rozhodcovského súdu; z 3 000 eur na 4 200 eur, nárast o 40 %. Konanie o udelenie povolenia rozhodovať spotrebiteľské spory rozhodcovi; z 500 eur na 700 eur, plus 40 %. Vykonanie skúšky odbornej spôsobilosti rozhodcu podľa osobitného predpisu; 300 eur, zvýšenie na 420, plus 40 %. Výpis zo zoznamu rozhodcov oprávnených rozhodovať spotrebiteľské spory za každú stranu; z 1,50 na 2 eurá, 33-percentný nárast. Výpis zo zoznamu stálych rozhodcovských súdov oprávnených rozhodovať spotrebiteľské spory za každú stranu; znova 1,50 na 2 eurá, 33-percentný nárast. Vykonanie skúšky na získanie osvedčenia o odbornej spôsobilosti technika požiarnej ochrany a špecialistu požiarnej ochrany podľa osobitného predpisu; z 82 eur na 120 eur, 45-percentný nárast. Vydanie osvedčenia o odbornej spôsobilosti podľa osobitného predpisu; 6,50 na 10 eur, plus 53-percentný nárast. Konanie o udelenie oprávnenia na vykonávanie odbornej prípravy podľa osobitného predpisu; zo 100 eur na 140 eur, plus 40-percentný nárast. Konanie o udelenie oprávnenia na vykonávanie odbornej prípravy a vydávanie osobitných oprávnení podľa osobitného predpisu; zo 100 eur na 140 eur, plus 40-percentný nárast. Vydanie preukazu, osvedčenia, ak nejde o úkon spoplatňovaný podľa inej položky sadzobníka; zo 4,50 na 6 eur, 33-percentný nárast. Vydanie preukazu, osvedčenia ako náhrady za zničený, stratený, odcudzený alebo poškodený preukaz, ak nejde o úkon spoplatňovaný podľa inej položky sadzobníka zo 16,50 na 25 eur, 51-percentný nárast. Predĺženie platnosti preukazu, ak nejde o úkon spoplatňovaný podľa... (Prerušenie vystúpenia časomerom. Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

25. Ďakujem pánovi poslancovi Grendelovi, ktorý jednu časť tej faktickej poznámky, ktorú som chcela ja doložiť k, k slovám pána Hlinu, už povedal, tak ja len doplním pre mladších divákov, ako to povedal pán Grendel, kto je pán Bašternák, lebo tam je ešte jedna veľká súvislosť so súčasnou vládou, so súčasným premiérom, ktorý dlhé roky vlastne býval v bytovom dome, ktorý Bašternák staval a vlastnil v ňom viaceré nehnuteľnosti. Aj byt, v ktorom býval konkrétne súčasný pán premiér, a hrozil tam trest prepadnutia majetku, ktorý by sa týkal aj tejto nehnuteľnosti, ale šesť dní pred, pred súdom sa podarilo pánovi Bašternákovi previesť túto nehnuteľnosť na svoju manželku, takže bol dobre informovaný, alebo, alebo šikovný. No a dnes hrozí, že táto spravodlivosť a vlastne človek, ktorý sa priznal k tomu, že 1,7 milióna eur prepral zo Slovenska, zobral z daňového systému, sa teší zo súčasného promafiánskeho balíka, ako to dnes nazval pán Šimečka na európskom výbore, o ktorom budeme rokovať o pár dní. Takže je to smutná realita.
6. schôdza NR SR - 5. deň - A. dopoludnia
Dátum: 2023-12-13
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

48. Pán predsedajúci, toto neboli ataky na vašu osobu, toto boli ataky na, na to, ako je riadená schôdza, pretože vy ste z jednej strany aj pán predseda výboru, aj vy ste z jednej strany, vlastne tá komunikácia o tom, či začať alebo nezačať plénum, musí prebehnúť medzi vami. My sme to tam navrhovali. Ja som to aj v dostatočnom časovom predstihu navrhovala, poznala som rokovanie výboru, vedela som, že sa to natiahne, keď tam je pán premiér. Čiže táto komunikácia naozaj nie je na nás opozícii, aby bola vyriešená. To musíte zvládnuť vy vo svojej koalícii. A ja verím, že sme sa poučili z tejto situácie.
6. schôdza NR SR - 5. deň - A. dopoludnia
Dátum: 2023-12-13
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

46. Ďakujem pekne kolegom, ktorí sa vyjadrili. Mrzí ma, že sa k tomu nenašiel nikto z opozície, kto by túto situáciu okomentoval. Očakávala som to. Ja naozaj si potrpím na tom, aby sme dodržiavali zásady jednak nejakej parlamentnej praxe, ktorá tu je, a takisto rokovacieho poriadku. Ja si myslím, že sme slušní ľudia, že dokážeme si vychádzať v ústrety. Nájdime spôsob, ako toto nerobiť jeden druhému, pretože je to cesta do pekla a my tu budeme štyri roky na seba všetci pozerať, spoločne fungovať, spoločne nesúhlasiť a všetko sa dá robiť aj slušne. A všetko sa dá robiť aj tak, aby sme svoje práva mali v plnej šírke a plnom obsahu tak, ako nám prináležia. Táto situácia, ktorá sa stala dnes ráno, je podľa mňa veľmi, veľmi zlou vizitkou novej vládnej koalície. A rovnako aj to, že tú veľkú časť rozpravy vlastne nikto nesedí, nikto sa nevyjadruje a nikto nemá záujem hájiť vlastne vaše farby, vašu koalíciu a zastávať si návrhy ministrov. To je niečo tak absurdné, že ani neviem na to, na to nájsť ďalšie slová. A všetka česť pánovi ministrovi financií, že včera tu s nami zvádzal poctivú diskusiu. Naozaj, odpovedal na naše výhrady, otázky. Dnes tu znova poctivo sedí, znovu. Tak to má byť. Toto, ja mu za to ďakujem, ale v skutočnosti je to jeho práca a tak to má byť. Takže tu treba povedať, že aj ostatní by si mali začať plniť svoje povinnosti a pristupovať k tomu rovnako, v šírke svojich povinností. Ďakujem. (Potlesk.)
33. schôdza NR SR - 15.deň - A. dopoludnia
Dátum: 2025-04-16
Poslanec: Matovič, Igor (SLOVENSKO)
Druh vystúpenia: Vystúpenie v rozprave

31. Kolegovia, kolegyne, tak to nejako vyšlo, že na záver tejto schôdze, lebo teda počul som, že dnes ju chcete zarezať a že rovno o jedenástej chcete si dať hlasovať o tom, že dnes padla. Považujem to osobne za i náš poslanecký klub za nemorálne. Lebo opäť by sme sa mali konfrontovať s tým, že či toto isté si môžu dnes povedať ľudia, ktorí sú v práci, či v školách, či v nemocniciach, či pri sústruhu, alebo nejakej nočnej zmene, že či teda oni si môžu tiež povedať, že viete čo, už sme sa narobili strašne, mali sme, tri mesiace voľna sme mali, zobrali sme za to 20-tisícový plat a teraz už sme, jéj, tretí týždeň v robote, už by sme chceli ísť domov, však už teda sa patrí, však Veľká noc.
33. schôdza NR SR - 15.deň - A. dopoludnia
Dátum: 2025-04-16
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

25. Ďakujem, Mišo, za tvoje vystúpenie. Presne takéto klopkanie na svedomie, keď tak môžem nazvať koaličných poslancov, by bolo potrebné, aby tu zaznievalo od rána do večera, v podstate neustále, presne tak ako aj hovorí ústava, myslím, že v článku 15, že Národná rada zasadá neustále, tak neustále by tu pri každom jednom vystúpení malo byť, aby tu niekto konfrontoval koaličných poslancov, že teda že či toto je naozaj v súlade s tým, čo ľuďom sľúbili. Áno, oni podľa mňa dnes sú v takom, jak by som to, podľa mňa sa cítia ohrození, zároveň vidia ten strach v očiach Gašpara, lebo však obžalovaný zo šiestich ťažkých zločinov, je to na súde, jednoducho raz ten súd rozhodne. Oni vedia, že jednoducho koniec sa blíži, a teraz ešte viac sa zomknú do seba a tá arogancia a ignorácia vlastne ľudí bude viac a viac ich utápať. A podľa mňa im práve takýmto klopkaním môžeme dovoliť, aby pochopili, že pozor, keď takto pôjdete ďalej, keď vy tu budete obhajovať dvakrát väčšie platy Fica a ostatných ministrov, keď budete si takto arogantne obhajovať, že vy tu môžete slopať, hoci ľudia, keď si vypijú v robote, tak okamžite sú vyhodení, keď ďalej budú obhajovať, že oni si zaslúžia predsa väčšie platy, hoci si sami sebe schválili, že tri mesiace, lebo sa hádali ako psy, nebudú chodiť do roboty, tak jednoducho toto ich samých zareže. Ale ja sa obávam, ešte raz, že oni nevedia z toho vystúpiť. Oni sú v močiari, uvedomujú si, že sa potápajú, potápajú, potápajú, a preto ja naozaj vkladám nádej do niekoho vo vašej koalícii, kto vám priamo v tej koalícii povie, počúvajte, ja sa pod toto už nepodpíšem , kto možno začne, áno, podporovať aj dobré návrhy opozície a ukáže ľuďom, že je tu niekto, kto má ešte svedomie, kto má zdravý rozum v tej koalícii. Zvyšovať si platy v tejto situácii je nemorálne.
33. schôdza NR SR - 14.deň - A. dopoludnia
Dátum: 2025-04-15
Poslanec: Matovič, Igor (SLOVENSKO)
Druh vystúpenia: Vystúpenie v rozprave

93. Kolegovia, kolegyne, ďakujem pekne za rozpravu, nech bola akákoľvek. Je problém v Národnej rade s alkoholom? Je. Je dlhoročný, 36 rokov od revolúcie tento problém tu nikto neotvára, naše hnutie SLOVENSKO prichádza opakovane s návrhom na to, aby sme konečne klepli po prstoch ľuďom, ktorí si myslia, že môžu chodiť do roboty ožratí a navyše ešte rozhodovať o osudoch ľudí ožratí pod vplyvom alkoholu. Preto prichádzame s týmto návrhom zákona, kde sa postavíme všetci na roveň obyčajných ľudí, na roveň ľudí, ktorí chodia normálne do práce, aj tí potom, čo sem prichádzajú z vlády, všetci by mali povinnosť, keď bude podozrenie, ísť fúkať alebo sa podrobiť testu na drogy a takýmto spôsobom alkohol a drogy vykynožíme z tejto hlasovacej sály a ľudia budú môcť omnoho viacej dôverovať parlamentu, že rozhoduje naozaj objektívne a že sme vlastne pri zmysloch, keď hlasujeme, lebo veľakrát ten výsledok nášho hlasovania vyzerá akoby sme pri zmysloch neboli. A dajme si ruku na srdce, že mnohí, možno tretina, pri tých dôležitých poslancoch, návrhoch zákonov z poslancov je pod vplyvom alkoholu, tým pádom aj tie zákony tak vyzerajú. Sme to dlžní ľuďom, urobme to, je to dôležitý krok k pocitu ľudí, že sme si aspoň v tejto veci rovní, aj keď poslanci majú nadštandardné platy, sami si dávajú voľno, kedy chcú, tak aspoň v tejto veci vyjdime v ústrety ľuďom. Ďakujem pekne za podporu každému, kto tento návrh zákona podporí. (Potlesk.)
33. schôdza NR SR - 14.deň - A. dopoludnia
Dátum: 2025-04-15
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

73. Krásne si to, Mišo, povedal, veľmi ťažko sa teraz nadväzuje, samozrejme, keďže medzičasom bolo hlasovanie. Ale je to o tom, že, áno, že či teda budeme naďalej sa tváriť, že poslanci Národnej rady sú nadľudia, majú nadpráva v porovnaní s obyčajnými ľuďmi, ktorí teda keď idú do práce a náhodou sa teda opijú a nafúkajú, tak rovno aj tú prácu strácajú. Ale poslanci Národnej rady, v pohode ožratý príde, hlasuje, aj teraz, čo sme tu mali tú sériu možno, ja neviem, päťdesiatich hlasovaní, tu kúsok od nás evidentne pod vplyvom alkoholu usmieval sa na nás jak teliatko pri tom hlasovaní, ledva stláčal gombíček, ale však odrobil si, nie? To naozaj takto chceme fungovať ďalej? Tridsaťšesť rokov od revolúcie, tridsaťdva rokov samostatnej Slovenskej republiky a nevieme ľuďom ukázať základnú spravodlivosť, že poslanci sú úplne obyčajní ľudia alebo narovno s obyčajnými ľuďmi, ktorí teda vážených pánov poslancov a poslankyne volia vo voľbách? Ja sa obávam, že pri tomto hlasovaní, keď teda, myslím, vlastne dnes už hlasovanie nebude, zajtra o jedenástej, že opäť si budete hľadať hocijaké trápne výhovorky, že jednoducho to takto predsa musí nejako byť a čo to vy tu navrhujete, potom by sme sa tu šikanovali, by sme sa posielali, že niekde by išiel niekto fúkať. Neposielali. Pošlete raz, keď sa netrafíte, tak už druhýkrát ste za trápneho, že budete niekoho posielať, že je opitý, keď dokázal, že opitý jednoducho nie je. Takže, prosím vás, hľadajme cestu, ako presadiť tento návrh zákona. Ľudia na to čakajú, vaši voliči na to čakajú, a keď im aj možno nevadí, že im tu oriete po chrbte a povedia si, dobre, aj ja by som kradol, ale toto ich strašne hnevá – ukazovať, že stojíte nad nimi, že máte väčšie práva ako oni, ktorí za alkohol sú vyrazení z práce.
33. schôdza NR SR - 14.deň - A. dopoludnia
Dátum: 2025-04-15
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

34. Presne tak ako, Peťo, hovoríš, každý normálny človek v tejto sále by tento návrh zákona mal podporiť. Ja pevne verím, že celá opozícia ho podporí, možno okrem jedného poslanca, ktorý svoj názor už verejne komunikoval, ale budem veľmi rád, ak ho podporí aj opozícia, alebo opozícia, pardon, koalícia, lebo je to jedna obrovská hanba. Keď tu niečo v očiach ľudí diskvalifikuje, keď akože aj teraz môžu čítať z pier Ficovi, všetkým, zbožňujú vás, naveky vás chcú voliť, môžete im orať po chrbte, hocičo, ale keď zrazu vidia, že on pri tom sústruhu si vypiť nemôže, ale vidí svojho poslanca, že bľaboce, ledva tam niečo rozpráva, to je pocit krivdy, verte tomu, že režete tých ľudí zaživa. A strašne veľa tých ľudí potom v tejto veci je na vás nahnevaných, necítia sa komfortne, že takto arogantne sa k nim správate a je to iba, ja vám nechcem dávať nevyžiadané rady, ale čisto politicky si myslím, že by ste len a len na tom zarobili, teraz sa prihováram koaličným stranám, a že by ste zase možno 0,1; 0,2; 0,3 percentíčka, by ste si týmto ľudí získali, lebo by videli, že áno, napravujete aj niečo, čo doteraz nikto odvahu napraviť nemal. Takže bol by som veľmi rád, aby to podporili aj koaliční poslanci, lebo tolerovať naďalej systém, že poslanci môžu, lebo však poslanci sú niečo viac, poslanci môžu rozhodovať o osudoch svojich voličov pod vplyvom alkoholu, lebo poslanci sú niečo viac, poslanci to zvládnu, to je naozaj hanba. Mám tak trošku pocit, jak kebyže som 14 rokov dozadu, keď som teda svojho času zaparkoval auto na prechode a potom keď sa rozprúdila debata o zrušení priestupkovej imunity, a presne aj vtedy takéto primitívne názory zo strany niektorých poslancov boli, že to poslancom jednoducho patrí. No nie, nepatrí. Ani... (Prerušenie vystúpenia časomerom.)
33. schôdza NR SR - 14.deň - A. dopoludnia
Dátum: 2025-04-15
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

26. Presne ako ty hovoríš, ľudia, ktorí budú sa silou mocou chcieť vyhovoriť a ospravedlniť svoje nehlasovanie, budú hovoriť, že to je populizmus a tu teraz vy hlasujte, alebo za to nebudem hlasovať, lebo to vy by ste teraz tu mali chodiť a vy by ste mali každé ráno si tu robiť nejaký test na alkohol. Čiže najradšej by z nás urobili dilinkov, ktorí my tu budeme ukazovať keď každé ráno fúkame, ktorí z nás nikto nikdy nebol v rokovacej sále opití, ale oni aby v pohode si mohli, však teda dobre, však my sme páni poslanci, my si vypiť tu môžeme. Jednoducho obrovská hanba. Mňa to veľmi mrzí, že teda František Mikloško toto z úst vypustil, ale myslím, že, v podstate zase zastúpil všetkých koaličných poslancov, ktorí sa takto k tomu postavia. Ja pevne verím, že keď aj koaliční budú hlasovať proti, tak že celá opozícia do nohy, možno okrem pána Mikloška, tento návrh zákona podporí. Lebo nepodporiť tento zákon, je napľuť ľuďom do očí. Povedať ľuďom, že vy musíte chodiť triezvi do roboty a ja nemusím chodiť triezvy do roboty, lebo ja som nadčlovek, ja si v robote jednoducho môžem vypiť, lebo ja aj pod vplyvom alkoholu, či jedno, dve, tri promile, to je jedno, ja stále mám triezvy rozum, ja stále mám svedomie. Len vy ste takí neschopní obyčajní ľudia, ktorí ste nás volili, lebo vy pod vplyvom alkoholu strácate rozum, a preto vás budeme pokutovať, preto vás budeme vyhadzovať z roboty, ale my, páni poslanci, my môžeme byť aj ožratí. Toto si tu, bohužiaľ, myslia títo ľudia a preto asi aj takto chcú hlasovať, ale je to veľká hanba, ak takto pristúpia arogantní k ľuďom. A som presvedčený, že po arogancii pri platoch, toto keď aj túto aroganciu takto dokonajú, nakoniec to tým svojim politikom veľmi zrátajú.
33. schôdza NR SR - 14.deň - A. dopoludnia
Dátum: 2025-04-15
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

22. Pán Mikloško, priznám sa, že som sklamaný, lebo nečakal som, že najhlasnejším zástancom tohto obludného pravidla, že poslanci môžu naďalej beztrestne piť alkohol, že budete práve vy. Prepáčte, povedali ste to tým, čo ste povedali, lebo keď viete, že tu 36 rokov platí takýto návrh zákona a má to takýto dopad na ľudí, že poslanci slopú alkohol beztrestne s vedomím, že nikto im nemôže dať fúkať a vy obhajujete, že naďalej to je takto správne, lebo však ľudia rozhodnú a keď ich nechcú, tak ich nebudú voliť, tak je to naozaj až, až by som povedal, že smutné. Keď hovoríte potom, že potom keď sa takýto návrh zákona prijme, tak vlastne potom budeme sa tu navzájom posielať, že nech ide ten fúkať, potom ten ide fúkať. Však keď máte akýkoľvek návrh na vylepšenie, od toho je práve druhé čítanie, ale, prepáčte, pán Mikloško, pripadalo mi to, že a jednoducho kto chce, hľadá spôsoby, a kto nechce, hľadá dôvody. A toto bolo presne v tom duchu, že jednoducho nechcete, aby sme boli si rovní s obyčajnými ľuďmi, nechcete, aby ľudia mali, alebo poslanci a ministri mali povinnosť fúkať tak ako každý jeden váš volič a chcete naďalej, aby si poslanci mohli užívať pocit nadľudí alebo nadčlovekov a bez povinnosti ísť fúkať. Je to podľa môjho názoru hanba, že ste takéto niečo vyslovili, áno, je to názor všetkých, ktorí budú hlasovať proti tomuto návrhu zákona, a vy ste mali možno len odvahu to pomenovať, ale ja som práve od vás očakával, keďže ste tu boli od úplného začiatku slovenského parlamentu, že zoberiete to ako taký dedičný hriech aj tých poslancov, čo tu vtedy boli, a konečne klepnete po prstoch kolegom ožranom a konečne ukážete, že poslanci... (Prerušenie vystúpenia časomerom.)
3. schôdza NR SR - 2.deň - A. dopoludnia
Dátum: 2023-11-15
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

20. Ďakujem za slovo, pán predsedajúci. Pán Pollák spomenul, že pán premiér Fico bol v minulom volebnom období členom ľudskoprávneho výboru a že väčšinou sa ospravedlnil. No, ja si pamätám len jeden raz, kedy prišiel, a to vtedy, keď bolo potrebné oplatiť službu pani Hatrákovej a poslať jej kamarátku do Bruselu, rozhodoval o tom práve ľudskoprávny výbor, ináč som vás tam nestretla. Takže asi taký bol záujem o ľudské práva. Aj včera bol zvolaný ľudskoprávny výbor, dokonca dve zasadnutia, a nikto zo SMER-u na ňom nebol prítomný, ani na prvom zasadnutí, ani na druhom zasadnutí. Toto sa opakovalo aj v predchádzajúcom volebnom období, kde nikto zo SMER-u na tento výbor nechodil. Čiže prístup k ľudským právam zo strany SMER je pre mňa, je pre mňa počudovaním najmä na vašu kariérnu minulosť, keď ste zastupovali ako agent Slovenskú republiku pred Európskym súdom pre ľudské práva, ale ani to nebola úplne úspešná kapitola. Ale čo je pre mňa ešte šokujúcejšie, že vlastne, pán premiér, vy tu sedíte, boli ste tu aj včera, keď ste vystúpili v rozprave len v časti, kde sme na vás nemohli reagovať, teraz ste tu, počúvate, v mnohých veciach vám kladieme otázky a radi by sme počuli aj vašu reakciu na ne a mali možnosť na to reagovať. To ste zatiaľ neur ... (Prerušenie vystúpenia predsedajúcim.) Blaha, Ľuboš, podpredseda NR SR Pani poslankyňa, prosím, reagujte na predrečníka. Ďakujem pekne. Marcinková, Vladimíra, poslankyňa NR SR Mám ešte 31 sekúnd. Blaha, Ľuboš, podpredseda NR SR Nie na pána premiéra, ale na predrečníka v rozprave. Ďakujem. Marcinková, Vladimíra, poslankyňa NR SR Môžem pokračovať? Zatiaľ viem, čo chcem hovoriť, a áno, reagujem na môjho predrečníka, ktorý hovoril o neúčasti strany SMER na ľudskoprávnom výbore aj o vás, takže na toto bola moja reakcia. Ja by som rada počula aj reakciu pána premiéra v tejto veci, keďže tu sedí a môže reagovať. Ďakujem.
3. schôdza NR SR - 1.deň - B. popoludní
Dátum: 2023-11-14
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

129. Ide to? Ďakujem za slovo, pán predsedajúci. Pre mňa je až absurdné, že pán minister Taraba využil príležitosť a postavil sa za rečnícky pult, aby, aby kopol do opozičnej strany namiesto toho, aby obhájil vlastne program a state, ktoré sa týkajú jeho agendy, a to životného prostredia, environmentálnej politiky v kľúčovom dokumente tejto vlády. Mne už je jasné, že táto vláda považuje vlastne prvý dokument, s ktorým prišla do Národnej rady, za zdrap papiera a vôbec tomu neprikladá žiadnu dôležitosť a pán Taraba je toho živým dôkazom už len svojimi nedávnymi vyjadreniami, lebo tu keď čítate v programovom vyhlásení vlády, že vláda uznáva míľniky plánu obnovy a odolnosti a reformu národných parkov a zonácií a predstaví ich tak, aby tieto míľniky boli naplnené a neprišlo k ohrozeniu čerpania finančných prostriedkov a ešte v deň, keď to poslali do Národnej rady, napísal status, ktorý protirečil tomu, čo je tu napísané a hovoril o tom, že tieto peniaze by možno radšej nevyčerpal, lebo predsa len ide o pôžičku a nie sú to peniaze, ktoré nám padli hore z neba z Európskej únie, tak to je asi jeho, to je asi jeho vzťah k tomu, čo je napísané v PVV a preto sa sama seba pýtam, či má význam tu sedieť a rozprávať sa o niečom, čo ani jeho autori nepovažujú za dôležité a, a sami to negujú svojimi vyjadreniami. Toľko odo mňa.
3. schôdza NR SR - 1.deň - B. popoludní
Dátum: 2023-11-14
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

95. Ďakujem za slovo, pán predsedajúci, a ďakujem pani poslankyni Kolíkovej, že spomenula jednu veľmi dôležitú vec a to je, že Robert Fico sabotuje prácu novinárov a objektívnu žurnalistiku v tejto krajine. Je úplne jasné, prečo to robí. Nechce vysvetľovať svoje kauzy, nechce dostávať nepríjemné otázky a nechce čeliť žiadnej kritike. Pán Fico, viete, kto sa bojí kritiky? V skutočnosti len slabosi. A hoci ste nám počas svojej politickej kariéry neraz chceli demonštrovať svoju silu, ja si veľmi dobre pamätám vaše klikovanie, tak v skutočnosti nám ukazujete len svoje slabosti a strach, lebo neviem, ako ináč si vysvetliť, keď necháte svoju ochranku odtláčať jednu z najvplyvnejších novinárok v Slovenskej republike, aby vám nebola schopná položiť otázku. Toto robia naozaj len slabosi. Ďakujem.
6. schôdza NR SR - 6.deň - B. popoludní
Dátum: 2023-12-14
Poslanec: Luščíková, Darina (PS)
Druh vystúpenia: Vystúpenie s faktickou poznámkou

283. Ďakujem pekne za slovo, pán predsedajúci. Tina, musím sa ti veľmi pekne poďakovať, lebo naozaj si zhrnula a pomenovala mnoho nedostatkov, ktoré, ktorý, ktorý, ktoré obsahuje tento plán konsolidácie. Vypichla si zámer tejto vládnej koalície a dôraz na silný sociálny štát. Ja som si narýchlo našla jednu z poučiek sociálnej demokracie a v tej poučke sa hovorí: „Sociálna demokracia je vo svojej podstate politická a ekonomická ideológia, ktorej cieľom je spojiť to najlepšie z demokratického riadenia so sociálnou a ekonomickou rovnosťou.“ Tak teraz rozmýšľam, z demokratického riadenia, dobre, o tom sa teraz nebavme, myslím, že sa budeme baviť v budúcnosti o tom dosť, ale so sociálnou a ekonomickou rovnosťou. A mňa veľmi zaujíma, ako spôsobí táto konsolidácia ekonomickú rovnosť a sociálnu rovnosť, keď sa venuje hlavne strednej vrstve. Strednej vrstve berie a zároveň jej dáva, ale nemyslí na tých najchudobnejších, nemyslí na tých, čo sa nachádzajú pod hranicou chudoby, nepomáha sociálne odkázaným, nepomáha tým najslabším a nerieši generačnú chudobu. Jedno... Sú to napríklad jednorodičia, ty si vlastne, Tina, spomínala jednorodičov, mnohopočetné rodiny, jednoosobové domácnosti. Ak by tu bola možnosť nejakej diskusie, ja si myslím, že ste mohli čerpať aj z nášho programového... aj... radi by sme mali programové, áno, aj z nášho... volebného programu, prepáčte, a kde sme riešili príspevky na bývanie. A tie boli veľmi adresné, takže na budúce kľudne sa nechajte inšpirovať aj našimi návrhmi. Ďakujem.